英國

大不列顛及北愛爾蘭聯合王國（英文：United Kingdom of Great Britain and Northern Ireland別嗰地方語言嗰英國國名係：
 威爾斯語：Teyrnas Unedig Prydain Fawra Gogledd Iwerddon；
 蘇格蘭蓋爾語：An Rìoghachd Aonaichte na Breatainn Mhòr agus Eirinn mu Thuath；
 愛爾蘭語：Ríocht Aontaithe na Breataine Móire agus Thuaisceart Éireann；
 蘇格蘭語： Unitit Kingdom o Great Britain an Norlin Airlann。），有時間拕叫做聯合王國（United Kingdom或UK）或不列顛（Britain）係位到歐洲大陸嗰西北海岸對首嗰一隻主權國家。佢係一隻由大不列顛島同得愛爾蘭島嗰東北部份、別嗰滴子島嶼組成嗰島國。Encyclopaedia Britannicawww.number-10.gov.uk北愛爾蘭係英國唯一有陸地國際交界嗰一隻地方，佢同愛爾蘭共和國交界。www.ukinvest.gov.ukwww.telegraph.co.uk除吥箇部份，英國拕大西洋、北海、英吉利海峽同得愛爾蘭海圍得。佢最大嗰島，大不列顛島拕根海底隧道連得法國。

英國係隻君主立憲國，佢由四隻國（country）聯合組成：英格蘭、北愛爾蘭、蘇格蘭、威爾士。www.statistics.gov.uk佢實行議會政治，議會位到國家嗰首都——倫敦，但到北愛爾蘭、威爾士、蘇格蘭嗰首府也有自簡嗰議會。

英國有14隻海外領地，Foreign and Commonwealth Office佢俚係大英帝國嗰歷史遺留。大英帝國到1922年達到佢嗰頂峰時期，箇時間佢幾乎佔得地球陸地面積嗰四分之一，係歷史上最大嗰帝國。箇下，哈可以到佢先頭嗰殖民地嗰語言、文化、法律等方面相到英國嗰影響。

英國係隻發達國家，佢係世界第六大嗰經濟體，揸得人均購買力算嗰話就係第七大。International Monetary Fund佢係世界頭隻工業化嗰國家，Industrial Revolution故係到19世紀-20世紀嗰早期佢都係世界嗰頭號霸主，但因為兩回世界大戰嗰緣故同得20世紀後半期大英帝國嗰勢力嗰衰弱，英國箇時間到全球事務裡頭嗰影響力幾經冇早以許輝煌嘍。話係𠵹話，英國憑得佢殺火嗰經濟、文化、軍事、科學、政治影響力，啷都係世界頭上嗰一隻辣腳。

英國擁有核武器，佢嗰軍事花銷排得世界嗰第4位。佢係歐洲聯盟嗰成員國，到聯合國嗰安全理事會擁有永久席位，佢也係英聯邦（Commonwealth of Nations）、八國集團（G8）、北約（NATO）、世貿組織（WTO）嗰成員。

 註腳 

 相片集